ئه‌وه‌ی به‌دبه‌ختی كورده‌، له‌كاتێكدا كه‌ ئه‌مانه‌ خاوه‌ن وڵاتی سه‌ربه‌خۆ و ئاڵای تایه‌بتی خۆیانن له‌ جیهاندا، به‌مجۆره‌ هه‌ڵوێست ده‌نوێنن و ره‌فتار ده‌كه‌ن، كه‌چی كورد به‌ خۆی له‌مان زیاتر به‌ بۆچون و ناجۆری هه‌ڵوێست و ناته‌بایی و ناكۆكی به‌ راسته‌وخۆ بێت یان ناراسته‌وخۆ دژایه‌تی تاكه‌ ئامانجی پیرۆزی گه‌لی كوردستان ده‌كات و ره‌فتاره‌كانی جه‌كه‌وێته‌ خانه‌ی به‌رژه‌وه‌ندی تایبه‌تی ئه‌وانه‌وه‌ . ئه‌وه‌تا ده‌یان هه‌ڵوێست و جۆره‌ها جموجوڵی سیاسی نێوخۆیی كوردستان ده‌بینین، كه‌ له‌ ده‌رئه‌نجامدا له‌و ره‌گه‌زپه‌رست و خودپه‌رست و قه‌ومچیانه‌ زیانیان بۆ گه‌له‌كه‌ی خۆیان زیاتر ده‌بێت، ئه‌مانه‌ بێ ئه‌وه‌ی ده‌ردانی هه‌ڵوێست و كاردانه‌وه‌كانیان دراسه‌ت بكه‌ن نازانن له‌م كاردانه‌وه‌ نێوخۆییه‌ی له‌ ده‌رئه‌نجامی ناته‌بایی نێوخۆیی و ناكۆكی سیاسیه‌وه‌ له‌دژی ئامانجێكی ستراتیجی گه‌وره‌ی وه‌ك سه‌ربه‌خۆیی ده‌ینوێنن به‌ زیانی گه‌وره‌ بۆخۆیان ده‌كه‌وێته‌وه‌، كه‌ نه‌یاران به‌ هه‌موو جۆرێك هه‌وڵی بۆ ده‌ده‌ن و هه‌موو توانای خۆیان بۆ خه‌رج ده‌كه‌ن و ئێمه‌ش به‌ به‌لاش پێیان ده‌فرۆشینه‌وه‌ . جا ئه‌گه‌ر به‌راوردێك له‌ نێوان ئه‌و هه‌موو كاردانه‌وانه‌ بكه‌ین له‌ نێوخۆ و ده‌ره‌وه‌دا ده‌توانین بڵێین هه‌زار ره‌حمه‌ت له‌ كفندز. ‌